Hernude kritiek oor lae slaagsyfer vir matriek | Die Vryburger
Hernude kritiek oor lae slaagsyfer vir matriek
November 13, 2014 - Nuus - 1 comment
Die Departement van Onderwys se uiters lae standaard vir 'n slaagsyfer in matriekvakke bly 'n twispunt en is 'n bron van ernstige kommer.
'n Matrikulant kan tans 'n nasionale senior sertifikaat verwerf deur drie vakke elk met slegs 30% te slaag en drie ander vakke elk met net 40% deur te kom. Kritiek oor hierdie lae slaagvereistes het daartoe gelei dat 'n taakspan aangestel is om die kwaliteit van die matrieksertifikaat te bekyk.
Die opposisie meen dat indien die minister van basiese onderwys, Angie Motshekga, ernstig is oor die verbetering van die onderwysstandaard in die land dan moet sy bevoegdheidstoetse vir onderwysers invoer en die slaagsyfer in ten minste vier matriekvakke tot 50% verhoog as toelatingsvereiste tot universiteitstudie.
One thought on "Hernude kritiek oor lae slaagsyfer vir matriek"
Joffre Papenfus November 14, 2014 at 8:30 am
Selfs met hierdie swak standard is daar leerlinge wat nie die mas opkom nie.
Ons kan nie langer sinnelose debatte voer met mense wat nie die nodige begrip het om die debat te verstaan nie.
Onderwys in eie hand is die enigste oplossing en volksgenote sal instansies soos die BCVO moet sterk maak.
Daarmee saam moet ons die volks-ekonomie uitbou sodat ons eendersyds aan ons kinders befondsing, andersyds werkgeleenthede kan gee.